Dr. Donovan Hopkins (26), wat by die hospitaal in Site B van die woonbuurt sy gemeenskapsjaardiens doen, het uiteindelik daarin geslaag om by die trauma-afdeling van die hospitaal in te hardloop. Buiten die keelwond het hy vier diep steekwonde aan sy arms gehad soos hy vir sy gesig gekeer het.
Hy is nou baie ontsteld omdat ’n swart gewapende man die hospitaalterrein, ondanks (ongewapende) veiligheidswagte kon binnekom. “Hoe gaan die regering die veiligheid van my en my kollegas verseker sodat ons die werk kan doen waarvoor ons daar is?”
Hopkins het gister uit sy hospitaalbed in die kliniek in Kaapstad waar hy verpleeg word, gesê die steekwond aan sy keel is 7?cm diep. Volgens dokters is dit millimeters by sy nekslagaar en die are na sy hart verby.
“Ek het tee gaan drink en langs die hospitaal gestap. Toe ek by die agterste deur van die trauma-afdeling kom, het ’n man skielik op my rug gespring. Ek het geval en opgespring. Met dié het hy ’n dubbellemmes uitgeruk. Hy het op my afgestorm en my in die nek gesteek.
Hy sê die aanvaller het geen woord gepraat tydens die aanval nie. Die aanvaller word nou in die psigiatriese afdeling van die Tygerberg-hospitaal aangehou.